ส่องตลาด…ภาคบ่าย – บล.ฟิลลิป
ตลาดหุ้น แนวโน้มภาคบ่าย: ไปไหนได้ไม่ไกล ไปไหนได้ไม่ไกล: …
15 มี.ค. 2561

ตลาดหุ้น
แนวโน้มภาคบ่าย: ไปไหนได้ไม่ไกล
ไปไหนได้ไม่ไกล: ตลาดหุ้นไทยเช้านี้บวกสวนตลาดในภูมิภาคขึ้นไปแถว 1820 จุด ก่อนเผชิญแรงขายทำกำไรออกมากดดันดัชนีปิดแทบไม่เปลี่ยนแปลงที่ 1813.73 จุด สำหรับช่วงบ่ายนี้ด้วยแรงซื้อหนุนของนักลงทุนสถาบันที่มีอยู่ตลอดทั้งสัปดาห์ทำให้คาด SET จะผันผวนในกรอบเดิมอิงทางบวกเล็กน้อยที่ 1800 – 1820 จุด สำหรับผลกระทบของเรื่องทรัมป์กดดันให้จีนลดตัวเลขเกินดุลการค้ากับสหรัฐลงจะส่งผลต่อตลาดไม่มากนัก เนื่องจากยังไม่มีความชัดเจนของมาตรการ อย่างไรก็ดี ประเด็นนี้ยังต้องติดตามใกล้ชิดเนื่องจากจะเป็นปัจจัยรบกวนตลาดในระยะต่อไปได้ เมื่อมีความชัดเจนของมาตรการ หรือการตอบโต้จากจีนมากขึ้น
พอร์ตระยะสั้น: คงสถานะ SVI, MTLS, RS, BEAUTY, HMPRO และ BIG
แนวโน้มตลาดหุ้นไทยภาคบ่ายในเชิงเทคนิค
ดัชนี 1,813.73 เปลี่ยนแปลง +0.33 จุด มูลค่าการซื้อขาย 29,773 ลบ.
บ่ายมีโอกาสอ่อนตัวลงปิดในแดนลบ ตามสัญญาณขายจาก Modi. Sto. ที่เกิดในเขต Overbought ขณะที่ MACD ก็ย่อตัวลงเช่นเดียวกัน ควรทยอยทำกำไรและรอซื้ออีกครั้งที่แนวรับ 1805, 1795 จุด แนวต้านจำกัดที่ 1815-1820 จุด
หุ้น/ราคา – ความเห็น
CENTEL/47.00
เดินหน้ามาปิดเหนือ EMA-200 พร้อมสัญญาณซื้อจาก Modi. Sto. ลุ้นทดสอบ EMA-25 ได้ “เก็งกำไร” แนวรับ 46.50 แนวต้าน 48.25-48.75 Cut loss 46.00บ.
TPIPP/7.00
แท่งเทียนยกตัวขึ้น พร้อมสัญญาณซื้อจาก Modi. Sto. ที่ยังอยู่ในเขต Oversold ลุ้นขึ้นต่อได้ “เก็งกำไร” แนวรับ 6.90 แนวต้าน 7.20 -7.30 Cut loss 6.80 บ.
HUMAN/11.40
คาดได้เวลาเดินหน้าหลังฟื้นจากจุดต่ำด้วยแรงซื้อที่หนาแน่น และเครื่องมือทยอยกันฟื้นตัว “เก็งกำไร” แนวรับ 11.20 แนวต้าน 11.80 Cut loss 11.00บ.
ตลาดอนุพันธ์
กลยุทธ์
Series/ราคา – ความเห็น
S50H18/1,195.30
รอเปิด Long ที่ 1,190 จุด เพื่อเป้าหมายทำกำไร 1,205 จุด และตัดขาดทุนหากต่ำกว่า 1,183 จุด
GF10J18/19,690
รอเปิด Short ที่ 19,750 บาท เพื่อเป้าหมายทำกำไร 19,520 บาท ตัดขาดทุนหากเกิน 19,850 บาท
BLOCK TRADE CORNER :Long MTLS
แนวรับ : 40.00 /39.50 บาท แนวต้าน : 41.00 /41.75 บาท
MACD กลับขึ้นมาลอยตัวเหนือ Zero line แต่ Modi. Sto. ยังอยู่ในโซน Overbought โดยรวมมีโอกาสไปต่อแต่ระวังพักตัวระยะสั้น
อนุพันธ์เด่นเชิงเทคนิค
S50H18 / ราคาปิด 1,195.30 จุดเปลี่ยนแปลง -0.40 จุด
ดัชนีแกว่งตัวแคบตลอดช่วงเช้าที่ผ่านมา โดยลงมาพักตัวที่แนวรับแต่สามารถรีบาวด์ขึ้นมาได้ทุกครั้ง ในขณะที่ MACD เริ่มชะลอการอ่อนตัวลง จึงมีแนวโน้มที่ดัชนีจะรีบาวด์ได้เล็กน้อยในช่วงบ่าย แนวรับ 1194.20, 1192.20 จุด แนวต้าน 1198.00, 1201.30 จุด